چالیشما و سوسیال گوونلیک باخانلیغی طرفیندن ایلین ایلک آلتی آییندا 46 مین 684 خارجییه ایش ایجازه‌سی وئریلدی.
اجازه وئریلنلر آراسیندا سوریه‌لی‌لر، 8 مین 652 نفرله ایلک سیرادا یئر آلدی.
دونیانین دؤرد بیر یانین‌دان مین‌لرجه انسان، تورکیه‌ده ایش ایجازه‌سی آلابیلمک اوچون چالیشما و سوسیال گوونلیک باخانلیغینا مراجعت ائتدی.
بون‌لاری دقتله آراشدیران باخانلیق، ایلین ایلک آلتی آییندا، توپلام 55 مین 671 مراجعتدن 46 مین 684ونو قبول ائتدی. ایجازه وئریلنلرین 24 مین 544و کیشی‌لردن، 22 مین 140ی قادین‌لاردان اولوشور.
8  مین 652 سوریه، 5 مین 49 قیرقیزیستان، 4 مین 288 اوکراینا، 3 مین 884 گورجوستان، 2 مین 581 چین، مین 781 تورکمنیستان، مین 508 هیندیستان و مین 487 روسیا اویروقلو تورکیه‌ده ایشه باشلادی.
ایش ایجازه‌سی وئریلن‌لر آراسیندا 584 آلمان، 514 اینگیلیس، 395 آمریکا‌لی، 351 ایتالیالی و 250 فرانسالی دا اولارکن، تورکیه سنگاپوردان مکزیکه، یمن‌دن برزیله، استونی‌دن تونسه قدر دونیانین دؤرد بیر یانین‌دان اینسانا ایش قاپی‌سی اولدو.
باخانلیق طرفین‌دن 2011.جی ایلده 17 مین 467، 2012.جی ایلده 32 مین 277، 2013ده 45 مین 834، 2014.جو ایلده 52 مین 304 و 2015.جی ایلده 64 مین 833، گئچن ایل ایسه 73 مین 584 نفره ایش ایجازه‌سی وئریلمیشدی.
